Diari Oficial de la Generalitat Valenciana


Sumari del DOGV 9654, del 03-08-2023 (2023/8169)

Anunci pel qual se sotmeten a nova informació pública les sol·licituds d'autorització administrativa prèvia i declaració, en concret, d'utilitat pública corresponents a la infraestructura d'evacuació d'una central fotovoltaica denominada «PSF El Lobo», amb potència a instal·lar 36,08 MW. Aquesta infraestructura d'evacuació se situa als termes municipals d'Elda, Novelda i Petrer. Expedient ATREGI/2020/101/03.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9654

Data del DOGV
:   03-08-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/8169


Data del document
:   03-07-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Descriptors 

:   * Conselleria d'Economia Sostenible, Sectors Productius, Comerç i Treball
    * pla d'urbanisme

Anunci pel qual se sotmeten a nova informació pública les sol·licituds d'autorització administrativa prèvia i declaració, en concret, d'utilitat pública corresponents a la infraestructura d'evacuació d'una central fotovoltaica denominada «PSF El Lobo», amb potència a instal·lar 36,08 MW. Aquesta infraestructura d'evacuació se situa als termes municipals d'Elda, Novelda i Petrer. Expedient ATREGI/2020/101/03. [2023/8169]  
Als efectes previstos en:  
- el Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
- la Llei 24/2013, de 26 de desembre, del sector elèctric,  
- el Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica,  
  
- la Llei 21/2013, de 9 de desembre, d'avaluació ambiental i el Decret 162/1990, de 15 d'octubre, pel qual s'aprova el reglament per a l'execució de la Llei 2/1989, de 3 de març, d'impacte ambiental,  
  
- la Llei 3/2014, d'11 de juliol, de vies pecuàries de la Comunitat Valenciana,  
- la Llei 43/2003, de 21 de novembre, de forests,  
- la Llei 14/2003, de 10 d'abril, de patrimoni de la Generalitat, respecte a la utilització i aprofitament dels béns de domini públic,  
  
- i la Llei 39/2015, d'1 d'octubre, del procediment administratiu comú de les administracions públiques, se sotmeten a nova informació pública les sol·licituds d'autorització administrativa prèvia i declaració, en concret, d'utilitat pública de la infraestructura elèctrica d'evacuació que s'indica:  
Preval Renewable 2, SL, NIF L71758649 i amb domicili social en l'avinguda Casalduch, 36, Castelló de la Plana (Castelló).  
Infraestructura d'evacuació de la central fotovoltaica denominada «PSF El Lobo», amb potència a instal·lar de 36,08 MW.  
Emplaçament de la infraestructura d'evacuació: polígon 7, parcel·les 69, 9011, 68, 64, 63, 9007 i 9003, del terme municipal d'Elda (Alacant); polígon 1, parcel·les 25 i 9012; polígon 2, parcel·les 9002 i 3, del terme municipal de Novelda (Alacant), i polígon 19, parcel·les 9002 i 54, del terme municipal de Petrer (Alacant).  
L'expedient inicialment va ser sotmés al tràmit d'informació pública i consultes corresponents per un termini de 30 dies, d'acord amb les previsions de l'article 9 del Decret 88/2005, de 29 d'abril, del Consell de la Generalitat. A aquest efecte, es va publicar anunci en el Diari Oficial de la Generalitat Valenciana de data 28 de gener de 2022 i en el Butlletí Oficial de la Província d'Alacant de data 17 de gener de 2022. A causa de les modificacions substancials produïdes en la infraestructura d'evacuació per diferents informes i/o consultes realitzades als organismes/administracions amb béns o drets al seu càrrec afectats per la instal·lació elèctrica, així com a causa del condicionat del pronunciament ambiental emés, es procedeix a aquesta nova informació pública de la proposta d'infraestructura d'evacuació modificada.  
  
Consta en l'expedient la Resolució de 7 d'abril de 2022, del director general de Qualitat i Educació Ambiental, per la qual es formula l'informe d'impacte ambiental del projecte de planta solar fotovoltaica «El Lobo», als termes municipals d'Elda i Novelda. Expedient: 146/2021/AIA, publicada en el Diari Oficial de la Generalitat Valenciana de data 7 de juliol de 2023 (núm. 9377), la qual estima que el projecte de planta solar fotovoltaica «El Lobo», promogut per Preval Renewable 2, SL a les parcel·les 67, 69 i 71, del polígon 7, del terme municipal d'Elda i a les parcel·les 1 i 27, del polígon 1, de Novelda (Alacant), sense perjudici de l'obtenció prèvia de les autoritzacions sectorials que li siguen aplicables, no tindrà efectes significatius sobre el medi ambient i no requereix una avaluació d'impacte ambiental ordinària, sempre que s'ajuste a les previsions del projecte i del document ambiental als termes de l'informe.  
Documents sotmesos a informació pública:  
- Projecte de la infraestructura d'evacuació «Línia d'evacuació d'alta tensió SET EL Lobo - SE Petrer».  
- Separates dirigides a:  
• Ajuntament d'Elda.  
• Ajuntament de Novelda  
• Ajuntament de Petrer  
• Confederació Hidrogràfica del Xúquer  
• i-DE  
• Telefónica, SA.  
• Conselleria d'Agricultura, Desenvolupament Rural, Emergència Climàtica i Transició Ecològica  
• Ministeri de Transports, mobilitat i Agenda Urbana  
Pressupost: 1.268.117,19 €  
Característiques principals:  
El nou traçat de la línia tindrà dos trams aeris, el primer en l'eixida de la planta generadora i el segon en l'entrada a la subestació Petrer, propietat d'I-DE Redes Electricas Inteligentes. La longitud total de la línia aerosubterrània és de 2.881 metres, dels quals 228 metres corresponen al tram aeri i 2.633 metres a la rasa del tram subterrani (2.653 metres de cable).   
La línia aèria serà d'un circuit símplex amb conductor LA-380 337-AL1/44-ST1A de secció total 381,50 mm² i tensió nominal de 66 kV. Els suports metàl·lics són troncopiramidals de secció quadrada i amb ancoratge al terreny mitjançant fonamentació de massissos independents en cada pota de formigó tetrabloc quadrada amb cova. La composició de la línia subterrània serà d'un circuit trifàsic simple amb conductors unipolars d'alumini RHZ1-RA+20L(S) 36/66 kV 1x630KAL+H95.  
La documentació serà exposada per a consulta pública en l'adreça electrònica següent: https://cindi.gva.es/es/web/energia/alacant, en castellà i https://cindi.gva.es/va/web/energia/alacant, en valencià, en l'apartat «Informació pública», disponibles l'endemà de la publicació.  
  
La qual cosa es fa pública perquè se'n prenga coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació expressada en l'adreça electrònica indicada o presencialment en el Servei Territorial d'Indústria, Energia i Mines d'Alacant, situat al carrer de Churruca, 29, així com dirigir a aquest servei territorial les al·legacions que es consideren oportunes en el termini de trenta dies comptador a partir de l'endemà de la publicació d'aquest anunci, les quals es podran presentar via telemàtica a través de la seu electrònica de la Generalitat, accedint al següent enllace https://www.gva.es/va/inicio/procedimientos'id\_proc=15334&version=amp o, per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
La incompareixença en aquest tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos que siguen procedents contra la resolució definitiva del procediment.  
  
Alacant, 3 de juliol de 2023.- La cap del Servei Territorial d'Indústria, Energia i Mines d'Alacant: Rosa María Aragonés Pomares.